Kesehatan di Indonesia

**Kesehatan di Indonesia** dipengaruhi dek sajumlah faktor. Indonesia punyo labiah dari 26.000 fasilitas pelayanan kesehatan; terdiri atas 2.000 rumah sakik, 9.000 pusek kesehatan masyarakaik jo klinik swasta, 1.100 klinik dokter gigi, sarato 1.000 optik. Negara iko masih kakurangan tanago dokter, dengan rasio hanyo 0,4 dokter per 1.000 panduduak. Pado tahun 2018, balanja kesehatan Indonesia mancapai 38,3 miliar dolar AS atau 4,18% dari Produk Domestik Bruto (PDB), dan dipakiroan akan maningkek manjadi 51 miliar dolar AS pado tahun 2020.

Pado tahun 2014, Indonesia mamperkenalkan program jaminan kesehatan universal, yaitu Jaminan Kesehatan Nasional (JKN), nan disalanggaroan dek BPJS Kesehatan (Badan Penyelenggara Jaminan Sosial Kesehatan). Kini ko, program tersebut mancakup labiah dari 200 juta panduduak. Sakitar 20 juta panduduak Indonesia juo tercakup dek asuransi kesehatan swasta.

Human Rights Measurement Initiative (HRMI) manilai bahaso Indonesia alah mamanuhi 84,1% dari kewajiban nan samustinyo dipenuhi terkait hak atas kesehatan, bardasarkan tingkek pandapatannyo. Kok dicaliak dari hak atas kesehatan anak, Indonesia mancapai 93,5% dari capaian nan diharokan bardasarkan tingkek pandapatan kini ko. Samantaro itu, terkait hak atas kesehatan panduduak dewasa, Indonesia hanyo mancapai 87,1% dari capaian nan diharokan bardasarkan tingkek pandapatan nasional. Indonesia masuak ka dalam kategori “sangaik buruak” dalam panilaian hak atas kesehatan reproduksi, dek negara iko hanyo mamenuhi 71,9% dari capaian nan diharokan bardasarkan sumber daya (pendapatan) nan dimilikinyo.

## Populasi
Per September 2020, Indonesia punyo jumlah panduduk sabanyak 247 juta jiwa dengan kapadatan panduduak 151 jiwa per km². Sabanyak 29% panduduk Indonesia baumua di bawah 15 tahun, dan hanyo 5% nan baumua di ateh 65 tahun.

### Harapan hiduik

Sumber: PBB

### Angko kamatian

Sumber: Bank Dunia

### Tingkek kasuburan

Source: Macrotrends

### Pelayanan kesehatan ibu jo anak

Angko kamatian ibu di Indonesia pado tahun 2010 adalah 240 per 100.000 kelahiran. Angko iko dibandingan jo 228,6 pado tahun 2008 jo 252,9 pado tahun 1990. Angko kamatian anak di bawah usia 5 tahun per 1.000 kalahiran adolah 41, jo angko kamatian neonatal sabagai persentase dari kematian anak di bawah 5 tahun adalah 49. Di Indonesia, jumlah bidan per 1.000 kelahiran hiduik indak tersedia, jo risiko kamatian saumua hiduik bagi padusi hamil adolah 1 dari 190.

Angko kamatian ibu pado tahun 2012 adolah 359 kamatian per 100.000 kalahiran hiduik, maningkek sacaro signifikan dibandingan data tahun 2010 nan mancataik 220 kamatian, sarato masih jauh dari target Tujuan Pembangunan Milenium (MDGs), yaitu 102 kamatian pado akhia tahun 2015. Penyebab utamo kamatian adaloh pandarahan hebat pascapersalinan akibaik kurangnyo pamaresoan kahamilan sacaro rutin, meskipun data Badan Koordinasi Keluarga Berencana Nasional dan Badan Pusat Statistik manunjuakan adonyo parbaikan, dari 93 persen padusi nan manerimo parawatan prenatal pado tahun 2007 maningkek manjadi 96 persen pado tahun 2012.

## Kualitas jo gaya hidup

### Perubahan iklim

### Kualitas air
Air minum nan indak aman marupoan panyebab utamo diare, nan manjadi salah satu penyebab kamatian utamo pado anak-anak ketek di Indonesia. Manuruik UNICEF, diare nan disebabkan dek air minum nan indak diolah berkontribusi terhadap kamatian 31% anak baumua antaro 1 bulan hinggo 1 tahun, sarato 25% anak baumua antaro 1 hinggo 4 tahun.

### Kualitas udara
Kabuik asok Asia Tenggara tahun 1997, 2006, 2013, dan 2015 — di sado negara nan kanai dampak kabuik asok tersebut, tacataik adonyo paningkatan dampak kesehatan akut. Dampak kesehatan tersebut maliputi maningkeknya kunjungan ka unit gawat darurat akibaik gejala pernapasan takah sasak angok, infeksi saluran pernapasan atas, panurunan fungsi paru-paru, sarato iritasi pado mato dan kulik, nan tautamo disebabkan dek paparan partikel haluih dalam kabuik asok tersebut.

### Pola makan indak sihaik
Saindaknyo 1 dari 3 anak di bawah umua limo tahun di Indonesia mangalami kakurangan gizi atau kalebihan barek badan. Manuruik UNICEF, sabanyak 7 juta anak balita mangalami stunting, 2 juta mangalami *wasting* (kuruik), dan 2 juta mangalami kalebihan barek badan atau obesitas. Salain itu, 1 dari 4 remaja mangalami anemia, nan kamungkinan gadang disebabkan dek kakurangan vitamin jo zat gizi takah zat besi, asam folat, jo vitamin A.

### Pamakaian tambakau jo narkoba
Indonesia marupoan pasar tambakau paliang gadang kalimo di dunia dan indak mamiliki peraturan nan sangaik ketat mangenai marokok. Satiok tahun, labiah dari 200.000 urang maningga akibaik panyakik nan disebabkan dek pamakiaan tambakau. Namun baitu, labiah dari 469.000 anak-anak (umua 10–14 tahun) jo 64 juta orang dewasa (umua 15 tahun ka ateh) masih mamakai produk tambakau satiok hari.

## Panyakik

### Panyakik menular
HIV/AIDS alah manjadi ancaman kesehatan masyarakaik nan gadang sajak awal tahun 1990-an. Pado tahun 2003, Indonesia manempati paringkek katiko di antaro negara-negara ASEAN di Asia Tenggara, sasudah Myanmar jo Thailand, dengan tingkat prevalensi pado urang gadang sabnyak 0,1 persen, sakitar 130.000 kasus HIV/AIDS, jo 2.400 kamatian. Di Jakarta, dipakiroan sakitar 17 persen pekerja seks alah terinfeksi HIV/AIDS; di babarapo wilayah Papua, tingkek infeksi di kalangan padusi kampuang nan bukan pekerja seks dipakrioan dapek mancapai hinggo 26 persen.

Tigo ancaman kesehatan lain nan dihadapi Indonesia pado tahun 2004 adolah damam badarah dengue, damam badarah dengue barek (DBD/DHF), jo influenza buruang. Manuruik WHO, sadoalah 30 provinsi di Indonesia kanai dampak dek demam dengue jo DBD. Wabah influenza buruang nan sangaik patogen (A/H5N1) pado ayam jo bebek di Indonesia dinilai manimbulkan ancaman serius terhadap kesehatan manusia.

Pado tahun 2010, terdapat tigo wilayah malaria di Indonesia: Nusa Tenggara Barat dengan 20 kasus per 1.000 panduduak, Nusa Tenggara Timur dengan 20–50 kasus per 1.000 panduduak, sarato Maluku jo Papua dengan labih dari 50 kasus per 1.000 panduduak. Tingkek endemisitas sadang terdapat di Sumatra, Kalimantan, jo Sulawesi, sadangkan endemisitas rendah terdapat di Jawa dan Bali, di mana ampiang 100 persen kasus malaria alah dikonfirmasi barasiah. Pado tahun 1990, angko kajadian rato-rato malaria adolah 4,96 per 1.000 panduduk jo manurun manjadi 1,96 per 1.000 panduduak pado tahun 2010. Pamarentah manargetkan Indonesia bebas malaria pado tahun 2030, di mana eliminasi bararti mancapai kurang dari 1 kasus per 1.000 panduduak.

### Panyakik indak menular
Penyakit indak menular dipakiroan manyumbang 73% dari sadoalah kamatian di Indonesia. Angko penderita diabetes maningkek dengan laju sakitar 6% per tahun.

## Vaksinasi
Meskipun Ikatan Dokter Anak Indonesia (IDAI) marekomendasian vaksinasi terhadap 16 jinih panyakik, hanyo limo vaksin nan basipaik wajib dan diagiah sacaro perai bagi sadoalah peserta jaminan kesehatan nasional (BPJS). Vaksinasi wajib tersebut maliputi: tuberkulosis (TB), hepatitis B, polio, DTP (difteri, tetanus, pertusis), jo campak. Hampiang 60% panduduak Indonesia marupoan peserta BPJS.

## Caliak pulo
* Pelayanan kesehatan di Indonesia
* Disabilitas di Indonesia
* Persediaan air dan sanitasi di Indonesia

## Referensi
### Catatan kaki

### Daftar pustaka

* 
* 
* 
* 
* 

## Pautan lua